b'\n_START_ARTICLE_\nLukulamppu\n_START_PARAGRAPH_\nLukulamppu oli Yleisradion televisiotuotannon kirjallisuusohjelma. Sit\xc3\xa4 juonsi aluksi kulttuurivaikuttaja Mirjam Polkunen, joka johdatteli kirjallisuuskeskustelua kirjailijoiden kanssa. Ohjelman viimeisin\xc3\xa4 vuosina juontajana toimi kulttuuritoimittaja Timo H\xc3\xa4m\xc3\xa4l\xc3\xa4inen. H\xc3\xa4n saattoi tehd\xc3\xa4 jopa usean ohjelman mittaisia kirjailijahaastatteluja tai haastatella tuoreita Finlandia-palkintoehdokkaita paikan p\xc3\xa4\xc3\xa4ll\xc3\xa4 ehdokasjulkistustilaisuudessa. Yle p\xc3\xa4\xc3\xa4tti ohjelman vuonna 1991, kun H\xc3\xa4m\xc3\xa4l\xc3\xa4inen oli tehnyt ohjelmaa humalassa ja k\xc3\xa4ytt\xc3\xa4ytynyt t\xc3\xb6yke\xc3\xa4sti haastatellessaan Leena Landeria. H\xc3\xa4m\xc3\xa4l\xc3\xa4isen ty\xc3\xb6suhde Yleen lopetettiin._NEWLINE_Pirkka-Pekka Petelius ja Pedro Hietanen tekiv\xc3\xa4t ohjelmasta nimell\xc3\xa4 "Dokulamppu" parodisia sketsej\xc3\xa4 sketsiohjelmaansa Neurovisio. My\xc3\xb6hemmin sketsit jatkuivat my\xc3\xb6s parivaljakon Y\xc3\xb6my\xc3\xb6h\xc3\xa4-radiokuunnelmissa.'